giovanni papini - elogiul noroiului 
traducere de Badea Nicolescu 


Cairo, 2 februarie 


Profesorul Denis Poissard, cel mai original dintre egiptologii in viata, m-a invitat sa 
particip la o conferinta pe care urma sa o tina la Liceul Francez din Cairo. Mai mult 
decit oratorul, care dealtminteri este un om plin de resurse, ma atragea subiectul: 
glorificarea noroiului. 


Profesorul si-a inceput discursul printr-un viguros protest impotriva sensului 
peiorativ ce se da in general cuvintului: noroi. "A arunca cu noroi," inseamna astazi a 
acuza sau a calomnia un om sau un popor; "ridicarea din noroi," in jargonul catonilor 
si puritanilor nostri este un mod de a denunta proliferarea coruptiei in viata politica si 
in moravuri. 


Cu accente emotionante, profesorul Poissard declara ca asemenea expresii sint o 
insulta la adresa adevarului. Chiar si formele inerte ale materiei au dreptul, dupa 
parerea sa, la respect si la justitie. Noroiul, spunea el, nu poate fi considerat ca 
sinonim al rusinii si al murdariei, pentru simplul motiv ca civilizatia umana nu ar fi 
fost posibila fara el. 


O mare parte a edificiilor noastre, pe intreg pamintul, sint construite din caramizi, 
care nu sint altceva decit bucati de noroi intarite si arse in foc. Casutele atit de curate 
ale Olandei ca si zgirie-norii trufasi ai New York-ului nu sint altceva decit gramezi de 
noroi ars in cuptor. In Babylonul antic, caramizile s-au bucurat de un si mai mare 
prestigiu, fiindca ele au tinut locul pergamentului si hirtiei pentru a transmite 
posteritatii, cu ajutorul caracterelor cuneiforme insemnate pe ele, poemele zeilor si 
faptelor de vitejie ale regilor. 


Una dintre artele cele mai nobile si mai utile, sculptura, nu ar fi fost posibila fara 
lut, adica fara noroi. Nu numai lucrarile din lut ars, migalite cu atita grija de miinile 
artistilor, dar chiar si cea mai mare parte a statuilor din marmura sau din bronz au fost 
modelate mai intii in lut, inainte de a fi reproduse in materiale mai rezistente. Insusi 
Michelangelo, pe care imaginatia posteritatii il prezinta ca pe un titan ce-si scotea 
statuile din marmura, cu violente lovituri de dalta, recurgea intotdeauna la namolul 
din Arno sau din Tibru pentru a-si construi modelele creatiilor sale. Nu se spune chiar 
in Geneza ca primul sculptor si cel mai mare: Jéhovah, l-a facut pe Adam din "tarina 
pamintului." 


Tara Lotofagilor, descrisa de Homer, ne aminteste ca unele popoare primitive 
foloseau noroiul ca aliment. Dealtfel, ce altceva sint alimentele, daca nu noroi 
transformat si rafinat de lumina si caldura solara? Fabuloasa fertilitate a Egiptului 
antic se datora, scrie Herodot, namolului adus de Nil. Caci daca stratul de noroi era 
citeodata prea subtire, supusii faraonului erau condamnati la foamete. 


Noroiul a avut din totdeauna o legatura strinsa cu ceea ce bem si mincam. Intreaga 
vesela a Antichitatii, adesea impodobita cu picturi, ca si o mare parte a ulcelelor de 
azi, comoara a oamenilor saraci, nu sint decit bucati de noroi trecute prin roata olarilor 
si prin cuptor. Amforele grecesti si etrusce, alcazarele spaniole, acele huacos 
peruviene, faiantele din Renastere impodobesc vitrinele muzeelor din intreaga lume. 


Dar un deosebit merit al noroiului, cel mai remarcabil, cel mai revelator, a scapat 
pina acum observatiei istoricilor. 


-Am descoperit, exclama profesorul Poissard cu un aer triumfator, ca cele mai mari 
civilizatii ale omenirii au luat nastere si au inflorit in noroi. Nomazii africani care au 
faurit imperiul faraonilor, si-au ales ca loc de asezare valea Nilului, inundata de noroi. 
Imperiul Asirian si cel Babilonian si-au construit orasele prin mlastinile formate de 
fluviile Mesopotamiei. China si-a asezat prima sa vatra civilizata in lacurile lui 
Hoang-Ho. O mare parte din Tarile de Jos este construita pe un teren nisipos cucerit 
din mare. 


Cele mai cunoscute orase ale Europei sint copii ai noroiului. Valea in care s-a 
nascut Florenta este o vasta mlastina intre Arno si muntele Fiesole. Parisul s-a ivit pe 
malurile namoloase ale Senei: vechiul sau nume, Lutetia, inseamna chiar namolos, 
noroios. Venetia s-a ridicat pe micile insule de namol ale lagunei; Berlinul, intre 
lacurile namoloase ale riului Spree; Petersburgul, in estuarul noroios al Nevei. 


Istoria universala, concluziona profesorul Poissard, ar putea fi rezumata prin 
aceasta formula: civilizatiile se nasc in noroi si dispar in singe. 


La sfirsitul conferintei aplauzele au fost rare. Singur eu, care m-am distrat foarte 
bine, am avut curajul sa ma apropii de catedra pentru a stringe mina ingeniosului 
glorificator al noroiului. 


